**122/2015.( IV.13.) sz. GVB határozat**

1./ A Gazdasági és Városstratégiai Bizottság a Szombathely, Welther K. u. 2. fszt. 3. szám alatti lakás cseréjével kapcsolatos előterjesztést megtárgyalta, és a lakáscserét a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény (Lakástörvény) 13. § (1) bekezdésére és a Ptk. 361. § (1) bekezdésére (új Ptk. 6:579. § (1) bekezdésére) is figyelemmel a 2./ pontban rögzített feltételekkel támogatja.

2./ A Bizottság

- a szombathelyi 6789/A/3 hrsz-ú, természetben a Welther K. u. 2. fszt. 3. szám alatti lakás forgalmi értékét 14.200.000,- Ft összeggel, a Lakástörvény értelmében a bérbeadó kötelezettségét képező felújítási költségeknek amortizációval csökkentett összegét 2.800.000,- Ft-tal elfogadja,

- a szombathelyi 6541/A/4 hrsz-ú, természetben a Kisfaludy Sándor u. 16. I. emelet 4. szám alatti lakás forgalmi értékét 12.376.000,- Ft-tal elfogadja,

- támogatja a fenti lakások cseréjét azzal, hogy a Welther K. u. 2. fszt. 3. szám alatti lakás forgalmi értékébe kerüljön beszámításra a Lakástörvény értelmében a bérbeadót terhelő felújítási költségek amortizációval csökkentett összege, azaz 2.800.000,- Ft, így a csere alapjául szolgáló forgalmi érték **a Welther K. u. 2. fszt. 3. szám alatti ingatlan vonatkozásában 11.400.000,- Ft, míg a Kisfaludy Sándor u. 16. I. emelet 4. szám alatti ingatlan vonatkozásában 12.376.000,- Ft,**

- kiköti, hogy Dr. Sipőcz Gusztáv a fenti forgalmi értékek különbözetéből fakadóan megtérítésre nem tarthat igényt.

3./ A Bizottság felhatalmazza a Polgármestert a csereszerződés aláírására.

**Felelős:** Dr. Puskás Tivadar polgármester

Koczka Tibor alpolgármester

Dr. Károlyi Ákos jegyzői feladatokat ellátó

/a végrehajtás előkészítéséért:

Lakézi Gábor, a Városüzemeltetési Osztály vezetője/

**Határidő:** a csereszerződés megkötésére: a kérelmezőnek a Kisfaludy S. u. 16. I. emelet 4. szám alatti ingatlan feletti tulajdonszerzését követő 30 nap